माछापुच्छ्रे बैंकको १८औं वार्षिक साधारणसभा शुक्रबार पोखरामा सम्पन्नभयो। साधारण सभाले बैंकको आर्थिक वर्ष २०७२⁄७३ को वार्षिक प्रतिवेदन पारित गर्नुका साथै सञ्चालक समितिले प्रस्ताव गरे अनुसार शेयरधनीलाई हालको चुक्ता पुँजीको २० दशमलव ७५ प्रतिशत बोनस शेयर (कर प्रयोजनका लागि १ दशमलव शून्य ९ प्रतिशत नगद लाभांश) तथा तत्पश्चात कायम हुने चुक्ता पुँजीको १२ प्रतिशत हकप्रद शेयर निस्काशन गर्ने प्रस्ताव पारित गरेको छ।
